Lav et referat af nedenstående tekst:

Tekst:
6.819 personlige stemmer er foreløbigt gået til Tina French Nielsen, der havde en hård opgave overfor sig til kommunalvalget. Hun var nemlig oppe mod Thomas Kastrup-Larsen (S), som stillede op efter partifællens Henning G. Jensens exit. En borgmesterpost, som Henning G. Jensen har siddet på siden 1998. Men hun tror ikke, at det nødvendigvis er på grund af lige præcis Thomas Kastrup-Larsen, at hun ikke blev Aalborg Kommunes nye borgmester. - Aalborg er traditionelt en rød arbejderby. Det handler ikke så meget om manden, det handler om byen, siger Tina French Nielsen, da TV2/Nord fanger hende på valgaftenen. Hun er tilfreds med resultatet på trods af, at hun ikke blev borgmester. - Vi har gjort alt, hvad vi kan. Vi har kæmpet. På den måde er jeg godt tilfreds, siger Tina French Nielsen. Der var dog et sted, hvor Tina French var overlegen. 50 procent af alle vælgere, der havde stemt i Farstrup-Hallen, havde nemlig sat deres kryds ved hende. Det er Tina French Nielsens hjemstavn, og hun er glad for opbakningen. - Det er jeg utrolig taknemmelig for. Det er dejligt at mærke den opbakning, siger Tina French Nielsen.

Referat:
Borgmesterkandidat Tina French Nielsen (V) er tilfreds med valget på trods af nederlaget til Socialdemokraternes Thomas Kastrup-Larsen.